CELEX: 62019TN0688
Language: el
Date: 2019-10-08 00:00:00
Title: Υπόθεση T-688/19: Προσφυγή της 8ης Οκτωβρίου 2019 – VeriGraft κατά EASME

23.12.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 432/59
            
         
      Προσφυγή της 8ης Οκτωβρίου 2019 – VeriGraft κατά EASME
      (Υπόθεση T-688/19)
      (2019/C 432/71)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: VeriGraft AB (Γκέτεμποργκ, Σουηδία) (εκπρόσωποι: P. Hansson και A. Johansson, δικηγόροι)
      
         Καθού: Εκτελεστικός Οργανισμός για τις Μικρομεσαίες Επιχειρήσεις (EASME)
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να διαπιστώσει την ακυρότητα της εκ μέρους του EASME καταγγελίας της υπ’ αριθ. 778620 P-TEV συμφωνίας επιχορήγησης· και
               
            
                  —
               
               
                  να καταδικάσει τον EASME στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής της, η προσφεύγουσα προβάλλει δύο λόγους.
      
                  1.
               
               
                  Με τον πρώτο λόγο προβάλλεται ότι ο λόγος τον οποίο επικαλέστηκε ο καθού για την καταγγελία δεν είναι βάσιμος και ότι η εκ μέρους του EASME καταγγελία είναι, επομένως, άκυρη.
                  
                              —
                           
                           
                              Ειδικότερα, υποστηρίζεται ότι ο EASME κατήγγειλε τη συμφωνία επιχορήγησης, αναφέροντας έναν μοναδικό λόγο στηριζόμενο στη διάταξη κατά την οποία η συμφωνία επιχορήγησης μπορεί να καταγγελθεί, εάν «ο δικαιούχος ή φυσικό πρόσωπο το οποίο έχει εξουσία να τον εκπροσωπεί ή να λαμβάνει αποφάσεις για λογαριασμό του έχει αποδεδειγμένα υποπέσει σε σοβαρό επαγγελματικό παράπτωμα».
                           
                        
                              —
                           
                           
                              Δεδομένου ότι ούτε ο δικαιούχος, δηλαδή η VERIGRAFT, ούτε φυσικό πρόσωπο το οποίο έχει εξουσία να τον εκπροσωπεί ή να λαμβάνει αποφάσεις για λογαριασμό του έχουν αποδεδειγμένα υποπέσει σε σοβαρό επαγγελματικό παράπτωμα, ο λόγος αυτός καταγγελίας δεν είναι βάσιμος και η καταγγελία είναι, επομένως, άκυρη.
                           
                        
            
                  2.
               
               
                  Με τον δεύτερο λόγο προβάλλεται ότι η καταγγελία της σύμβασης επιχορήγησης παραβιάζει την αρχή της αναλογικότητας.
                  
                              —
                           
                           
                              Ειδικότερα, προβάλλεται ότι η καταγγελία της σύμβασης επιχορήγησης παραβιάζει, επίσης, την αρχή της αναλογικότητας, διότι η καταγγελία αυτή δεν ήταν, πρώτον, κατάλληλη για την επίτευξη του επιδιωκόμενου σκοπού· δεύτερον, αναγκαία για την επίτευξη του εν λόγω σκοπού· και, τρίτον, επειδή η ως άνω καταγγελία επιβάρυνε την VERIGRAFT με τρόπο προδήλως δυσανάλογο σε σχέση με τον επιδιωκόμενο σκοπό.